b"\n_START_ARTICLE_\n\xc4\x8carovniki s trga Waverly\n_START_SECTION_\nPredpostavki\n_START_PARAGRAPH_\nSerija, snemana na Waverly Placeu v soseski Manhattanove (New York) Greenwich Village, se osredoto\xc4\x8di na italijansko-mehi\xc5\xa1ko dru\xc5\xbeino Russo, ki vklju\xc4\x8duje tudi Alex (Selena Gomez), njenega mlaj\xc5\xa1ega brata Maxa (Jake T. Austin) in njunega starej\xc5\xa1ega brata Justina (David Henrie). Brata in sestra so \xc4\x8darovniki, \xc4\x8darovni\xc5\xa1tva pa jih u\xc4\x8di njihov italio-ameri\xc5\xa1ki o\xc4\x8de Jerry (David DeLuise), biv\xc5\xa1im \xc4\x8darovnikom. Poleg o\xc4\x8deta \xc5\xbeivijo tudi z mamo Thereso mehi\xc5\xa1kega porekla (Maria Canals Barrera). Alexina najbolj\xc5\xa1a prijateljica Harper (Jennifer Stone) izve za \xc4\x8darovni\xc5\xa1ke sposobnosti dru\xc5\xbeine Russo v drugi sezoni, natan\xc4\x8dneje v epizodi\xc2\xa0\xc2\xbbHarper Knows\xc2\xab. Otroci pa morajo skrivnost obdr\xc5\xbeati zase in \xc5\xa1e naprej \xc5\xbeiveti v normalnem svetu. Ko odrastejo, se bodo v tekmovanju pomerili, ki bo odlo\xc4\x8dil, kdo bo svoje \xc4\x8darobne sposobnosti obdr\xc5\xbeal in tako postal dru\xc5\xbeinski \xc4\x8darovnik njihove generacije ter mo\xc4\x8di posredoval svojim potomcem. Zaradi tega se njihov o\xc4\x8de Jerry trudi, da se trije otroci ne bi zana\xc5\xa1ali na \xc4\x8darovni\xc5\xa1ki svet, saj bosta dva izmed njih ko odrasteta izgubila svoje mo\xc4\x8di. \xc4\x8carovni\xc5\xa1ki svet je v\xc4\x8dasih zelo ekscentri\xc4\x8den in nerealen.\n_START_SECTION_\nProdukcija\n_START_PARAGRAPH_\nSerijo je ustvaril in produciral Todd J. Greenwald, ki je s tem projektom za\xc4\x8del po tem, ko je produciral in sodeloval z ustvarjalci prve sezone televizijske serije Hannah Montana. Serijo sta producirali tudi organizaciji It's a Laugh Productions in Disney Channel Original Productions. Uvodna pesem za serijo, ki sta jo napisala John Adair in Steve Hampton, je v techno-pop stilu, izvedla pa jo je Selena Gomez. Pesem nosi naslov\xc2\xa0\xc2\xbbEverything Is Not What It Seems\xc2\xab. Serijo so snemali tudi v studiju Hollywood Center Studios v Hollywoodu, Kalifornija. Prva sezona je s strani Disney Channela prejela me\xc5\xa1ane kritike.\n_START_SECTION_\nNadaljevanje filma\n_START_PARAGRAPH_\nNadaljevanje filma je zaenkrat poznano pod imenom \xc4\x8carovniki s trga Waverly: Film 2. Disney je za\xc4\x8detek produkcije oznanil 2. junija 2010. Poznano je, da se je \xc5\xbee za\xc4\x8dela pre-produkcija filma. Potrjeno je bilo tudi, da bo v njem igrala Selena Gomez. Zaenkrat je znano tudi to, da bo scenarij za film napisal Dan Berendsen. Igralec Gregg Sulkin bo v filmu upodobil Masona Greybacka."